Bangkok... linn, mille nime üle on inglise keelt kõnelev osa maailmast naernud juba aastaid. Ja millegipärast otsustab Stu (Ed Helms) oma pulmapeo just selle linna vahetus läheduses korraldada. Et kategooriliselt vältida viimase poissmeestepeo kordumist võtab Stu koos sõprade Phili (Bradley Cooper), Dougi (Justin Bartha) ja Alaniga (Zach Galifianakis) rannal ainult ühe väikese õlle. Järgmine hommik ärkavad Phil, Stu ja Alan räpases hotellitoas, ainsaks vihjeks eelmisest  õhtust Stu pruudi venna Teddy (Mason Lee) mahalõigatud sõrm. Mehed asuvad Teddy otsingutele ja teevad justkui muuseas maatasa pool Bangkoki.